ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind  darea în administrare către Școala Gimnazială nr. 2 Oraş  Boldeşti-Scăeni a imobilului situat pe strada Fgului nr.2A având destinaţia de „Creşă de copii”
Având în vedere: 
-  referatul de aprobare, înregistrat sub nr.11075/21.06.2023 prin care primarul oraşului Boldeşti-Scăeni propune darea în administrare către Școala Gimnazială nr. 2 Oraş Boldeşti-Scăeni a imobilului situat pe strada Fagului nr.2A având destinaţia de „Creşă de copii”; 
- raportul de specialitate întocmit de compartimentul de resort, înregistrat sub nr. 11076/21.06.2023;
- Hotărârea Consiliului Local nr. 38/28.02.2022 privind aprobarea arondării Creşei de copii la Şcoala gimnazială nr. 2 oraşul Boldeşti-Scăeni, judeţul Prahova;
-  Hotărârea Consiliului Local al oraşului Boldeşti-Scăeni nr. 30/27.02.2023 privind aprobarea reţelei şcolare a unităţilor de învăţământ preuniversitar de stat din oraşul Boldeşti-Scăeni pentru anul şcolar  2023-2024;
- dispoziţiile  art. 287 lit. b), art. 297 alin. (1) lit. a) și art. 299 din O.U.G. nr. 57/2019 privind Codul administrativ,cu modificările și completările ulterioare;
- avizul secretarului general, înregistrat sub nr. 11077/21.06.2023;
- avizul comisiilor de specialitate nr. 1 și nr.2 – dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local,
În temeiul art.129 alin. (2) lit.c) și alin. (6) lit.a),  art. 139 alin. (3) lit. g) și art. 196 alin. (1) lit. a) din O.U.G. nr. 57/2019 privind Codul administrativ, cu modificările şi completările uletrioare,
 
Consiliul Local al oraşului Boldeşti-Scăeni, întrunit în şedinţa publică ordinară în data de 27.06.2023, adoptă prezenta hotărâre:

Art.1 Se aprobă darea în administrarea Școlii Gimnaziale nr. 2 Oraş Boldeşti-Scăeni a imobilului aparţinând domeniului public al oraşului Boldeşti-Scăeni, având datele de identificare prevăzute în anexa nr.1.
Art.2 Se împuternicește primarul oraşului să semneze contractul de dare în administrare, conform modelului prevăzut în anexa nr. 2 
Art.3. Anexele nr. 1 şi nr. 2 fac parte integrantă din prezenta hotărâre.
Art.4 Prezenta hotărâre se comunică Serviciului patrimoniu local şi monitorizare servicii publice, pentru ducere la îndeplinire, şi se aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local.
PREŞEDINTE DE ŞEDINŢĂ,                                        
      LĂCĂTUŞU IOAN                                                                                          
                                                                                CONTRASEMNEAZĂ
                                                                      SECRETAR GENERAL,
                                                                     TUDOR FLORINA-NELI
Boldeşti-Scăeni, 27.06.2023  
[bookmark: _GoBack]Nr. 93
